56. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε3/2408 της 31 Μαρτ./7 Απρ. 1989 (ΦΕΚ Β'  242) Τροποποίηση και συμπλήρωση της Ε4/4359/87 απόφασης Υπουργού Εμπορίου. Έχοντας υπόψη: 1.Τις διατάξεις του Νόμ. 936/79 "Περί τροποποιήσεως και συμπληρώσεως των περί εξωτερικού Εμπορίου Διατάξεων". 2.Τις διατάξεις του Νόμ. 1558/85 "Περί Κυβερνήσεως και Κυβερνητικών Οργάνων". 3.Τις διατάξεις του Π.Δ. 607/76 "Περί Οργανισμού του Υπουργείου Εμπορίου". 4.Τις διατάξεις του Π.Δ. 437/85 "Καθορισμός και ανακατανομή των αρμοδιοτήτων των Υπουργείων". 5.Την αριθ. Ε4/4359/15.6.89 απόφαση του Υπουργού Εμπορίου, αποφασίζουμε: Τροποποιούμε και συμπληρώνουμε την αριθ. Ε4/4359/87 απόφασή μας "εξαγωγή χωρίς συν/κές διατυπώσεις, μεταφόρτωση επανεξαγωγή κ.λπ. εμπορευμάτων" ως εξής: Ι.Ανατίθεται στις Περιφερειακές Υπηρεσίες (Διευθύνσεις και Τμήματα Εμπορίου να χορηγούν εγκρίσεις επανεξαγωγής αλλοδαπών προϊόντων χωρίς συν/κές διατυπώσεις (δώρα κ.λπ) και μέχρι αξίας 400.000 δραχμών αντί των 200.000 δραχμών που είχαμε ορίσει με την παραπάνω απόφασή μας (παρ. Ι Ι). ΙΙ.Ανατίθεται στις Τελωνειακές Αρχές να επιτρέπουν 1.Την εξαγωγή χωρίς συν/κές διατυπώσεις με επανεισαγωγή πάλι χωρίς συν/κές διατυπώσεις διαφόρων ειδών θεάτρου (σκηνικά, κοστούμια κ.λπ) τα οποία θα χρησιμοποιηθούν στο εξωτερικό για παραστάσεις από κρατικούς (εθνικό θέατρο) και ιδιωτικούς φορείς. Κατ’ εξαίρεση τα ιδιωτικά θέματα θα καταθέτουν σε σας υπεύθυνη δήλωση του Νόμ. 936/79, ότι μετά το πέρας των παραστάσεων θα επανεισάγουν πάλι τα είδη για τα οποία χορηγήθηκε η σχετική άδεια εξαγωγής. 2.Την εξαγωγή χωρίς συν/κές διατυπώσεις εγχωρίων προϊόντων ανεξαρτήτου αξίας από Δημόσιες Υπηρεσίες Ν.Π.Δ.Δ. ή Ιδιωτικού Δικαίου Οργανισμούς Κοινής Ωφέλειας και σε ιδιώτες που ενεργούν για λογαριασμό των προαναφερομένων υπηρεσιών ή Οργανισμών, που στέλνονται είτε σαν βοήθεια, είτε σε εκτέλεση διαφόρων προγραμμάτων που μετέχει η χώρα μας (FAO επισιτιστική βοήθεια κ.λπ), σε χώρους που επλήγησαν από καταστροφές (π.χ. σεισμούς, ξηρασία κ.λπ). - 757 11.Ζ.β.54-56 Οργάνωση εξωτερικού εμπορίου 3.Την εξαγωγή χωρίς συναλλαγματικές διατυπώσεις εγχωρίων προϊόντων που στέλνονται σαν δείγματα για λήψη μελλοντικών παραγγελιών κ.λπ (παρ. ΙΙ 2) από εξαγωγείς, εμπορικούς αντιπροσώπους κ.α. και μέχρι ποσού 500.000 δραχμών, αντί των 200.000 δραχμών που είχαμε ορίσει με την παραπάνω απόφασή μας. Οι εξαγωγές αυτές θα πραγματοποιούνται αφού προηγουμένως οι ενδιαφερόμενοι σας προσκομίζουν υπεύθυνη δήλωση του Νόμ. 936/79 ότι τα είδη αυτά εξάγονται και μόνο για τους λόγους που αναφέρονται στην παραπάνω παράγραφο. 4.Την επανεξαγωγή χωρίς συναλλαγματικές διατυπώσεις σε κάθε ενδιαφερόμενο μηχανολογικού εξοπλισμού που έχει εισαχθεί χωρίς συναλλαγματικές διατυπώσεις για λογαριασμό-Οργανισμού Κοινής Ωφέλειας (Δ.Ε.Η., Ο.Τ.Ε., Ο.Σ.Ε., κ.λπ), προς εκτέλεση διαφόρων έργων στην χώρα μας και επιστρέφονται στον προμηθευτή ξένο οίκο μετά το πέρας των σχετικών εργασιών. Απαραίτητη προϋπόθεση επανεξαγωγής του εν λόγω μηχανολογικού εξοπλισμού, είναι η προσκόμιση κάθε φορά σε σας της σχετικής διασάφισης εισαγωγής. ΙΙΙ.Ανατίθεται στις Μεσολαβούσες Τράπεζες: 1.Να χορηγούν σε κάθε ενδιαφερόμενο άδειες εξαγωγής χωρίς συν/κές διατυπώσεις μηχανολογικού εξοπλισμού που στέλνεται στο εξωτερικό για εκσυγχρονισμό και βελτίωση (προσθήκη νέων εξαρτημάτων για αύξηση του παραγωγικού του δυναμικού) και το οποίο στη συνέχεια θα επανεισαχθεί πάλι χωρίς συν/κές διατυπώσεις. Οι Μεσολαβούσες Τράπεζες θα χορηγούν το αναγκαίο συνάλλαγμα για την εργασία (τοποθέτηση) και την αξία των εξαρτημάτων μέχρι της αξίας των 50.000 δολλαρίων. Για μεγαλύτερα ποσά τα σχετικά αιτήματα θα διαβιβάζονται στην επιτροπή Ρυθμίσεως Θεμάτων Εισαγωγής. 2.Να χορηγούν άδειες επανεξαγωγής (εισαχθέντων) εμπορευμάτων αλλοδαπής προέλευσης που κρίνονται ακατάλληλα ή δεν ανταποκρίνονται προς τα παραγγελθέντα (παρ. ΙΙΙ 2) και με τις παρακάτω προϋποθέσεις. α.Της επανεισαγωγής άλλων καταλλήλων ή β.Της εισαγωγής της αξίας τους σε συνάλλαγμα. 3.Να χορηγούν άδειες επαν/γής μηχανημάτων, ανταλλακτικών μηχανημάτων κ.λπ. για επισκευή και επανεισαγωγή (ΙΙΙ 3). Οι Μεσολαβούσες Τράπεζες θα χορηγούν συνάλλαγμα για την κάλυψη των εξόδων επισκευής μέχρι του ποσού των 20.000 δολλαρίων, χωρίς την προβλεπόμενη έγκριση από την Επιτροπή Ρυθμίσεως Θεμάτων Εισαγωγής, με τον όρο ότι το ποσό των εξόδων επισκευής δεν θα υπερβαίνει το 50% της αξίας του εξαχθέντος είδους. Αιτήματα για την πληρωμή εξόδων επισκευής πέρα των παραπάνω ορίων θα παραπέμπονται στην Επιτροπή Ρυθμίσεως Θεμάτων Εισαγωγής. 4.Να χορηγούν άδειες εξαγωγής κενών σιδηρών κυλίνδρων, φιαλών και λοιπών ειδών συσκευασίας για πλήρωση και επανεισαγωγή (παρ. ΙΙΙ 5). 5.Να χορηγούν άδειες επανεξαγωγής (εισαχθέντων) ειδών συσκευασίας στον αποστολέα οίκο του εξωτερικού. 6.Να χορηγούν άδειες εξαγωγής εγχωρίων προϊόντων που στέλνονται σαν δείγματα προς επίδειξη και λήψη μελλοντικών παραγγελιών ή για έκθεση τους σε εκθέσεις του εξωτερικού ή για το τεχνολογικό ή ποιοτικό έλεγχο κ.λπ. και επανεισαγωγή (παρ. ΙΙΙ 8) ως και είδη εξοπλισμού περιπτέρου (έπιπλα κ.λπ). 7.Να διεκπεραιώνουν τις εμπορικές συναλλαγές των αλλοδαπών Εταιρειών του Α.Ν. 89/67, που αναφέρονται στην ειδική έγκριση του Υπουργείου Εθνικής Οικονομίας περί εγκαταστάσεως στην Ελλάδα των Εταιρειών αυτών. Κατά τα λοιπά ισχύουν όσα αναφέρονται στην αριθ. Ε4/4359/87 απόφαση Υπουργού Εμπορίου. IV.Η Τράπεζα της Ελλάδος προς την οποία κοινοποιείται η εν λόγω απόφαση παρακαλείται να φροντίσει όσο το δυνατόν γρηγορότερα, για την έκδοση σχετικής εγκυκλίου, με την οποία θα δίνει τις κατάλληλες οδηγίες για την εφαρμογή της απόφασης αυτής. Η παραπάνω απόφαση ισχύει από σήμερα και να δημοσιευθεί στην Εφημερίδα της Κυβερνήσεως. 